Ӏелин-Йурт

Ӏелин-Йурт — Нохчийчоьнан Теркан кӀоштара эвла.

Ӏелин-Йуртан йуьртан меттиган административан центрГвардейский сельский округ (Надтеречный район) .

 Географи 
слева|мини|355x355пкс|Ӏелин-Йурт, Теркан кӀоштан карте тӀехь
Ӏелин-Йурт лаьтта Теркан аьтту берд тӀехь, кӀоштан центр йолчу ЧӀулга-Йуртан 8 километр малхбузехьа, цӀерпоштнекъан станци йолчу Ишорен 15 километр генахь, Гуьлгани (Ставрополан мохк) гӀалан дуьххьала.
Уллора йарташ: къилба-малхбузехь — НогӀамирзин-Йурт, къилбаседа-малхбалехь — Бена-ЙуртКарта Чечни Объём 8 МБ..

 Йуьртан микротопонимаш 

 Йуьртахь а, йуьртан йисташкахула а йу микротопонимаш.
 1941-1945 шерашкара Сийлахь-Боккха Даймехкан тӀамехь кхелхинчу салташна вежарийн каш тӀехь боьгӀна хӀоллам. Йуьртан йуккъехь.
 "Элан хьун" – йуьртан къилба-малхбалехь.
 "Халадан хьун" – изза хьун. Халад – паччахьан эскарехь хилла эпсар, цуьнан боккха мохк хилла Теркан аьтту бердаца.
 "Зандакъойн бассе" – Теркан дукъан къилбаседа басе, дуьйш, дерзош, даьхни дажош лелош хилла Ӏелин-Йуртара Зандакъойша.
 "Шу тIера кешнаш" – йуьртан къилбехьара кешнаш.
 "Шира кешнаш" – йуьртан йукъара кешнаш.
 "Чарташ дохку меттиг" – изза кешнаш.
 "Цугин хи" – йуьртан къилбехьа. Цуга – долара цӀе.
 "БугIин некъ" – къилбаседехьа Теркан тӀебоьду некъ. БугIа – долара цӀе.
 "Айдин кхор" – Ӏелин-Йуртан къилбаседа йисттехь ша лаьтташ кхор болу меттиг.
 "Алашин хи" – йуьртан къилбаседехьа. Алаша – наггахь бен хаалуш йоцу стеган долара цӀеА.С. Сулейманов, Топонимия Чечни, Нальчик, Издательский центр "Эль-Фа", 1997,стр.553.

 Бахархой 

 Къоман хӀоттам
2010 шеран Ерригроссийн нах багарбаран :

КъамДукхаллин барам, чел.Дакъа берриг бахархойх, %нохчий 7 037 94,19 %жӀай 273 3,65 %гӀумкий 43 0,58 %гӀазгӀумкий 24 0,32 %кхин берш 28 0,37 %ца хаийтина, къам доцуш 66 0,88 %массо 7 471 100,00 %

 Истори 
1944 шарахь нохчий а, гӀалгӀай а ара а баьхна, Нохч-ГӀалгӀайн АССР дӀаяьккхича Ӏелин-Йуртан кхин цӀе тиллира – Гвардейски. Советийн Ӏедал доьхначул тӀаьхьа шен шира цӀе Нохчийн Республикин Ичкерин парламенто меттахӀоттийра. НРИ Ӏедал дохийначул тӀаьхьа, йуха а официалан цӀе Гвардейски лело йолийра.

Iелин-Йурт цӀе тиллина хила тарло дуьххьара охьахиинчу Iелин цӀарах.
«Теркаца хьала-охьа вехаш хиллачу Эла Мусостанний, Адин Сурхонний илли» цӀе йолчу Турпалийн иллин чохь буьцу хиламаш Iелин-Йуртахь хиллачух тера ду.

 Инфраструктура 
Йуьртахь йу социалан объекташ:
 Ӏелин-Йуртан муниципалан йуккера йукъарадешаран № 1 ишколМОУЧ 'СОШ 1 с. Гвардейское Надтеречного района'.
 Ӏелин-Йуртан муниципалан йуккера йукъарадешаран Мальсагов Аюбан цӀарах № 2 йолу ишколМОУЧ 'СОШ 2 с. Гвардейское Надтеречного района';
 Ӏелин-Йуртан муниципалан йуккера йукъарадешаран № 3 йолу ишколhttps://gvardeysk3.edu95.ru/ ;
 Ӏелин-Йуртан кхианза болчеран социалан-реабилитацин центрgsrtsn.ru/contact/;
 Ӏелин-Йуртан "№ 1 йолу Берийн беш "МАЛЫШ""http://www.list-org.com/company/8030006;
Юьртахь алссама туькнаш, кафеш, заправкаш йу. Эвла йисттехь Ӏелин-Йуртана а, Бена-Йуртана а йуккъехь йиллина асфальтан завод.

 Тайпанаш 
Ӏелин-Йуртара тайпанашСулейманов А. Топонимия Чечни. Грозный: ГУП «Книжное издательство», 2006.:
 Абзой
 Анастой
 Билтой
 Зандакьой
 Чермой
 Чартой
 ЦӀонтарой
 Энганой

 Йуьртара гӀарабевлла бахархой 
Гериханов, Ихван Баудинович - (вина 1954 шеран 17 апрелехь, Караганда гӀала, Карагандан область, Кхазакхийн ССР) — Нохчийн Республикин политикин а, пачхьалкхан а, йукъараллин а гӀуллакххо, юридически Ӏилманийн кандидат, республикера йуристех дуьххьарчарех Ӏилманча-юрист. Нохчийн Республикин Ичкерин Парламентан депутат хилла.

 Билгалдахарш 
Нохчийчоьнан яртийн цIерш.

 Хьажоргаш 
 Топонимика слова Элин-Юрт
 ЭЛИН-ЮРТ 1. Индекс почты 366823 — отзывы и оценки работы отделения почты
 Населённые пункты Чечни — Эшарш.ком 

Категори:Теркан кӀоштан нах беха меттигаш